Document ID: 31981R0654

Padomes Regula (EEK) Nr. 654/81
(1981. gada 10. marts),
ar kuru groza Regulu (EEK) Nr. 3179/78 attiecībā uz Konvencijas par daudzpusējo sadarbību nākotnē Ziemeļrietumu Atlantijas zvejniecībā noslēgšanu, ko veic Eiropas Ekonomikas kopiena
EIROPAS KOPIENU PADOME,
ņemot vērā Eiropas Ekonomikas kopienas dibināšanas līgumu, un jo īpaši tā 43. pantu,
ņemot vērā Komisijas priekšlikumu,
ņemot vērā Eiropas Parlamenta atzinumu [1],
tā kā Konvenciju par daudzpusējo sadarbību nākotnē Ziemeļrietumu Atlantijas zvejniecībā Kopiena apstiprināja ar Padomes Regulu (EEK) Nr. 3179/78 [2];
tā kā saskaņā ar XX panta 2. punktu Konvencijā par daudzpusējo sadarbību nākotnē Ziemeļrietumu Atlantijas zvejniecībā 1979. gada 7. jūnijā Ziemeļrietumu Atlantijas zvejniecības organizācijas Ģenerālpadome pieņēma šīs konvencijas III pielikuma grozījumus, kas stājas spēkā 1980. gada 1. janvārī un nosaka robežu starp statistikas apakšapgabaliem, kuri aptver ūdeņus starp Grenlandes rietumu piekrasti un Kanādas piekrasti;
tā kā rezultātā Konvencijas tekstu grozīja ar Regulu (EEK) Nr. 653/80 [3], tomēr šo regulu piemēroja tikai līdz 1980. gada 31. decembrim, jo, pamatojoties uz Līguma 103. pantu, to pieņēma kā pagaidu pasākumu;
tā kā tādēļ jāparedz izdarīt galīgus grozījumus Regulā (EEK) Nr. 3179/78,
IR PIEŅĒMUSI ŠO REGULU.
1. pants
Regulas (EEK) Nr. 3179/78 pielikumā publicētās Konvencijas par daudzpusējo sadarbību nākotnē Ziemeļrietumu Atlantijas zvejniecībā III pielikuma 1. punkta a) apakšpunktu un 2. punkta a) apakšpunktu groza saskaņā ar šīs regulas pielikumu.
2. pants
Ar šo atceļ Regulu (EEK) Nr. 653/80.
3. pants
Šī regula stājas spēkā trešajā dienā pēc tās publicēšanas Eiropas Kopienu Oficiālajā Vēstnesī.
Šī regula uzliek saistības kopumā un ir tieši piemērojama visās dalībvalstīs.
Briselē, 1981. gada 10. martā

Labels: 6
13
5
20